Hollolan kirkonseutu

Hollolan kirkonseutu kuuluu Rantatien ja Kirkkotien risteyksen lähialueilla olevaan kokonaisuuteen, johon voidaan lukea lännessä Uskilan kylä ja idässä Pyhäniemi sekä keskellä Hollolan kirkonkylä. Hollolan kirkonseudun kautta kulkee myös Hollolan kulttuurireitti, aikaisemmin Hollolan kulttuuritie, jonka varrella myös pyörätiellä pääosin kuljettavissa olevalla alueella on monenlaisia vanhoja matkailunähtävyyksiä.

Pyhäniemi

 * Pyhänniemen kartano, jossa on taidenäyttelyitä kesäisin. 1930-luvulla Pyhäniemen kartanolla tehtiin elokuvia, minkä vuoksi sitä kutsuttiin Hollolan Hollywoodiksi.
 * Pyhäniemenlahti, jonka jäällä toimi Hollolan Pyhäniemen jäälentokenttä talvisodan aikana keväällä 1940.

Hollolan kirkonkylä

 * tiekirkko Hollolan Pyhän Marian kirkko, valmistunut 1515
 * Hollolan hautausmaa
 * Hollolan kunnantupa
 * Hollolan kotiseutuyhdistyksen Hollolan kotiseutumuseo viljamakasiinissa
 * Hollolan kotiseutuyhdistyksen Hollolan kotiseutumuseon Hentilän talomuseo
 * yksityinen luonnonsuojelualue, joka on Hentilän talomuseon eteläpuolella ja tien länsipuolella
 * Kapatuosian mäki, muinaislinnoitusmäki, jonka huipulla on Kapatuosian näkötorni. Torni on rakennettu sotien aikana Hollolan kirkonkylän ilmavalvonta-asemaa varten, joka toimi talvisodan aikana 1831 rakennetussa kellotapulissa Pyhän Marian kirkon eteläpuolella.
 * vuoden 1918 tapahtumien hautausmaa ja muistomerkki

Hatsinantie

 * Uskilan koulu, joka perustettiin 1867 ja on Hollolan kunnan vanhin kansakoulu. Nykyisen rakennuksen pääosa on vuodelta 1916. Rakennusta on jatkettu 1950-luvulla ja viimeinen suurehko korjaus suoritettiin 2005. Koulu toimii hallinnollisesti Pyhänniemen koulun yhteydessä ja siellä on peruskoulun kahden ensimmäisen luokan opetus.
 * Uskilan toinen työväentalo, heinäkuussa 1937 avattu hirsitalo, jota on päällystetty mineriittillä ja jossa on toiminut posliinikauppa jo viisi vuotta.

Kirkkotie

 * Kiikunlähde, neljäntoista vedenalaisen lähteen muodostama pieni järvi, josta kaksi kotitaloutta ottaa juomavetensä. Kiikunlähteen pohjoispuolen ympäri kiertää Kiikuntie ja tien pohjoispuolella on padon pieni putous.